First, Fast & Forward มหากาพย์ GL จาก "ฟลอร์" สู่ "ซิลลิ่ง" - FINNOMENA
มหากาพย์ GL หลังช่วงเช้าเปิดมาร่วงลงแตะฟลอร์ พอเปิดช่วงบ่ายพุ่งไปซิลลิ่ง หลังผู้บริหารเตรียมเรียกหลักประกันเพิ่มให้ครอบคลุมเงินกู้ทั้งหมด พร้อมประกาศจะขอซื้อหุ้นคืน ด้านตลท. ขอตรวจสอบความครบถ้วนของข้อมูลก่อน
14 มี.ค. 2560

มหากาพย์ GL หลังช่วงเช้าเปิดมาร่วงลงแตะฟลอร์ พอเปิดช่วงบ่ายพุ่งไปซิลลิ่ง หลังผู้บริหารเตรียมเรียกหลักประกันเพิ่มให้ครอบคลุมเงินกู้ทั้งหมด พร้อมประกาศจะขอซื้อหุ้นคืน ด้านตลท. ขอตรวจสอบความครบถ้วนของข้อมูลก่อน
โดยวันนี้หุ้น GL ปิดที่ราคาซิลลิ่ง 23 บาท เพิ่มขึ้น 5.30 บาท จากราคาปิดวานนี้ที่ร่วลงติดฟลอร์ที่ 17.70 บาท
ในการแถลงข่าวช่วงเช้าผู้บริหารของบมจ.กรุ๊ปลีส (GL) ระบุว่า เตรียมเสนอคณะกรรมการบริษัทในวันที่ 17 มี.ค. เพื่อพิจารณาแนวทางซื้อหุ้นคืน หลังราคาหุ้นร่วงหนัก
นายมิทซึจิ โคโนชิตะ ประธานกรรมการและประธานเจ้าหน้าที่บริหาร ของ GL กล่าวว่า บริษัทจะพิจารณาเรียกหลักประกันเพิ่มเติมจากผู้กู้กลุ่มไซปรัสและผู้กู้กลุ่มสิงคโปร์ หลังจากที่ราคาหุ้น GL ปรับตัวลดลงอย่างต่อเนื่องในช่วงที่ผ่านมา เพื่อให้มูลค่าหลักประกันครอบคลุมเงินกู้ทั้งหมดที่กลุ่มบริษัทปล่อยกู้ไป
ทั้งนี้ด้านนางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า หลังจาก GL ได้ชี้แจงข้อมูลต่อตลท. จะต้องให้เจ้าหน้าที่ตรวจสอบข้อมูลให้ถูกต้องก่อนว่าครบถ้วนหรือไม่ เนื่องจากตลท.ให้ความสำคัญเกี่ยวกับการเปิดเผยข้อมูลของบริษัทจดทะเบียน (บจ.) ให้ครบถ้วนที่สุด
อย่างไรก็ตามแนะนำว่า นักลงทุนควรติดตามข้อมูลอย่างใกล้ชิดและให้ครบถ้วนก่อนจะลงทุน
ที่มา : http://www.moneychannel.co.th/news_detail/15889/GL
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: